2015 में शहरी व ग्रामीण सत्ता पर भाजपा ने फहराया झंडा
मतदान पूर्व पंच प्रत्याशी की मौत
पंचायत चुनाव के दौरान ग्राम कलारतराई में पंच प्रत्याशी उत्तम साहू की मतदान के पूर्व मौत हो गई। 3 अन्य प्रत्याशी मैदान में थे। वहीं मृतक की प|ी सरपंच पद की प्रत्याशी थी।
पति-प|ी व कई रिश्तेदार हुए अामने-सामने
ग्राम बोरिद खुर्द में सरपंच पद के लिए गोमती बघेल, गंगाबाई हेवार खड़ी थीं। दोनों रिश्ते में ननद-भाभी थीं। दर्री के वार्ड क्र. 13 में पंच पद के लिए हीरादास केसरिया और गुहरीराम केसरिया आमने-सामने थे। रिश्ते में दोनों भाई थे। ग्राम पंचायत तिर्रा के पंच चुनाव में पति-प|ी प्रतिद्वंदी बन गए। शिवकुमार सलाम को नागर तथा प|ी दुर्गा सलाम को सीढ़ी चुनाव चिन्ह मिला था। दोनों साथ रहते थे, लेकिन प्रचार के लिए अलग-अलग निकलते थे।
भास्कर न्यूज | धमतरी
2015 चुनावी वर्ष रहा। नगर व ग्रामीण सत्ता के चुनाव में भाजपा को विजय मिली। भाजपा के लिए यह वर्ष काफी लक्की रहा। नगर पालिका परिषद का इतिहास बरकरार रहा, निगम के पहले मेयर चुनाव में भी भाजपा को जीत मिली।
40 वार्डों में से कांग्रेस को सिर्फ 8 और निर्दलियों को 8 स्थानों पर जीत मिली। शेष 24 सीटें भाजपा की झोली में आई। मेयर सहित 14 वार्डों में महिला पार्षद चुनी गई। नगर पंचायत कुरूद में चौथी बार भाजपा को जीत मिली, वहीं आम दी में भी भाजपा और नगरी व मगरलोड नगर पंचायतें में निर्दलीय अध्यक्ष चुने गए। सिर्फ भखारा नगर पंचायत में कांग्रेस को जीत मिली।
जिला, जनपद में भी भाजपा: त्रि स्तरीय पंचायत चुनाव भी भाजपा का परचम लहराया। जिला पंचायत अध्यक्ष समेत कुरूद, मगरलोड, धमतरी, नगरी जनपद में भाजपा के अध्यक्ष जीते। ग्रामीण चुनाव में भी कांग्रेस को मुंह की खानी पड़ी।
क्र. 13 में धांधली का आरोप: नगरी के जिला पंचायत क्षेत्र क्र 13 के रिजल्ट में कांग्रेस ने धांधली का आरोप लगाया। पहले भाजपा समर्थित प्रत्याशी प्रेमलता नागवंशी को जीतना बताया गया, फिर कांग्रेस समर्थित तामेश्वरी मरकाम को विजयी बताया गया। कुछ घंटे बाद फिर से भाजपा प्रत्याशी को जीतना बता दिया गया। कांग्रेस ने प्रशासन पर भाजपा को समर्थन देने का आरोप लगाया। यही नहीं, कांग्रेस ने क्षेत्र क्र 13 के पीठासीन अधिकारी को उठाकर ले जाने का आरोप भी लगाया था। मामले को लेकर कांग्रेस ने राज्य निर्वाचन आयोग तक शिकायत की। कांग्रेस के विधानसभा निर्वाचन सदस्य सत्यनारायण शर्मा सहित प्रदेश कांग्रेस के पदाधिकारी भी पहुंचे थे, जिन्होंने एसडीएम, तहसीलदार पर एफआईआर की मांग की गई थी। भारी गहमागहमी के बीच क्षेत्र क्रमांक 13 में पुनर्गणना हुई, जिसमें भाजपा समर्पित प्रत्याशी को जीत मिली।
महिला सीट पर पुरुष ने भरा नामांकन: जिला पंचायत क्षेत्र क्र. 8 महिला वर्ग के लिए आरक्षित था, जिसमें चंद्रहास साहू ने नामांकन भरा था। यहीं नहीं, उन्होंने अपने निर्वाचन क्षेत्र के गांवों में प्रचार भी शुरु कर दिया था।
धमतरी। महापौर अर्चना चाैबे अपने समर्थकों के साथ। (फाइल फोटो)
hin_Deva hin_Deva hin_Deva hin_Deva hin_Deva mar_Deva awa_Deva awa_Deva bho_Deva hin_Deva hin_Deva hne_Deva